Diari Oficial de la Generalitat Valenciana


Sumari del DOGV 5912, del 12-12-2008 (2008/14048)

RESOLUCIÓ de 10 de desembre de 2008, del director general del SERVEF, per la qual s'incrementa la dotació econòmica destinada a cobrir les sol·licituds d'ajudes efectuades a l'empara de l'ordre de 18 de juliol de 2008, de la Conselleria d'Economia, Hisenda i Ocupació, per la qual es publica la línia pressupostària, es fixen els crèdits màxims que han de finançar les ajudes als treballadors assistents als cursos de perfeccionament tècnic que han tingut lloc en els Centres Nacionals de Formació del SERVEF de Paterna i Alacant i es determina la competència per a resoldre estes ajudes.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5912

Data del DOGV
:   12-12-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/14578


Data del document
:   10-12-2008

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública
    * suport econòmic
    * reciclatge professional
    * inserció professional
    * formació professional

RESOLUCIÓ de 10 de desembre de 2008, del director general del SERVEF, per la qual s'incrementa la dotació econòmica destinada a cobrir les sol·licituds d'ajudes efectuades a l'empara de l'ordre de 18 de juliol de 2008, de la Conselleria d'Economia, Hisenda i Ocupació, per la qual es publica la línia pressupostària, es fixen els crèdits màxims que han de finançar les ajudes als treballadors assistents als cursos de perfeccionament tècnic que han tingut lloc en els Centres Nacionals de Formació del SERVEF de Paterna i Alacant i es determina la competència per a resoldre estes ajudes. [2008/14508]  
En el Diari Oficial de la Comunitat Valenciana de data 22 del passat mes de setembre es va publicar l'Ordre de 18 de juliol de 2008, de la Conselleria d'Economia, Hisenda i Ocupació, per la qual es publica la línia pressupostària, es fixen els crèdits màxims que han de finançar les ajudes als treballadors assistents als cursos de perfeccionament tècnic que han tingut lloc en els Centres Nacionals de Formació del SERVEF de Paterna i Alacant i es determina per a resoldre estes ajudes.   
En l'article 1 d'esta ordre s'assenyala que per a les esmentades ajudes es destinaran 43.000 euros a càrrec de la línia T567000 del subprograma pressupostari 322.52 Formació Professional Ocupacional de la Llei de Pressupostos de la Generalitat Valenciana per a l'exercici 2008.   
La disposició final segona de l'esmentada ordre autoritza la Direcció General del SERVEF perquè, mitjançant resolució, incremente les dotacions econòmiques destinades a atendre les sol·licituds d'ajudes efectuades a l'empara d'esta.   
Com a conseqüència del Pla de Treball per al 2008 per als centres nacionals de Formació del SERVEF de Paterna i Alacant, l'import destinat a les ajudes dels alumnes assistents als cursos de perfeccionament tècnic que han tingut lloc en estos es va fixar en 185.559 euros. A partir d'això s'ha efectuat la corresponent generació de crèdti incrementant la dotació inicial de la línia T567000 en 142.559 euros, fixant el seu import en 185.559 euros.  
En conseqüència, fent ús de l'autorització que m'ha sigut concedida i de les competències que tinc atribuïdes en virtut de la Llei 3/2000, de 17 d'abril, per la qual es crea el Servici Valencià d'Ocupació i Formació, i en el Decret 41/2001, de 27 de febrer, del Govern Valencià, pel qual s'aprova el Reglament Orgànic i del Règim Jurídic del SERVEF, modificat pels decrets 173/2002, 13/2003 i 141/2003, resolc:  
Primer. Incrementar en 142.559 euros la dotació econòmica destinada a finançar les ajudes que cal concedir a l'empara de l'Ordre de 18 de juliol de 2008, de la Conselleria d'Economia, Hisenda i Ocupació, per la qual es publica la línia perssupostària, es fixen els crèdits màxims que han de finançar les ajudes als treballadors assistents als cursos de perfeccionament tècnic realitzats en els Centres Nacionals de Formació del SERVEF de Paterna i Alacant i es determina la competència per a resoldre estes ajudes, a càrrec de la línia T567000, fixant-la en 185.559 euros.  
Segon. Com a conseqüència de l'esmentat increment acordat, elevar l'import de les ajudes als distints tipus d'alumnes recollits en l'article primer de l'esmentada Ordre de 18 de juliol de 2008, de la Conselleria d'Economia, Hisenda i Ocupació, en les quanties següents:  
- en 30.000 euros les ajudes a alumnes desocupats, fixant l'import màxim d'estes ajudes en 60.000 euros;  
- en 90.000 euros les ajudes a alumnes ocupats, fixant l'import màxim d'estes ajudes en 100.000 euros;  
- en 22.559 euros les ajudes a alumnes que assistisquen a cursos previstos realitzar en el marc de l'esmentat Pla com a experimentació de certificats de professionalitat i altres accions formtives, fixant l'import màxim d'estes ajudes en 25.559 euros.  
Contra el present acte, que esgota la via administrativa, podran les persones interessades interposar Recurs Contenciós Administratiu en el termini de dos mesos, comptadors des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb allò previst en els articles 10.1 a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o, potestativament, recurs de reposició davant este mateix òrgan en el termini d'un mes, computat en els termes ja dits, segons allò que disposen els articles 116 i 117 de la ley 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjudici que es puga interposar qualsevol altre recurs dels previstos en la legislació vigent.  
València, 10 de desembre de 2008.- El secretari autonòmic d'Ocupació i director general del SERVEF: Luis Lobón Martín.